Rikunarita-ORG/Wikinium huggingface dataset:
# Giapòṅ

Miranduléś

|  |
| --- |
|
C'l artìcul chè 'l è scrit in
Miranduléś  |

La bandéra dal Giapòṅ

Al **Giapòṅ** (*Giappone* in Itagliàn, *日本* in Giapunéś, scólta'l chè) 'l è 'n stat dl'Àśia urientàla ch'al stà su 6.852 ìśuli ch'i s càtan in d'l Ucéan Pasìfic. Al quàtar più grandi i èṅ Honshū, Hokkaidō, Kyūshū e Shikoku ch'i mét'n insém al 97% dal teritòri a 'l incìrca. Al sò imperadōr 'l è Naruhito méntar la prima minìstra l'è la Sanae Takaichi.

La mapa dal Giapòṅ
L'è cgnusû anc cuma 'l *Paéś dal Sōl ch'al s léva*. I sò abitànt i èṅ da piò ad sènt-vintsèt migliòṅ. La capitàl l'è Tokyo méntar la munéda l'è al *Yen giapunéś*. In dla regiòṅ ad Chūbu a gh'è anc un vulcàn incóra daśdâ, al Mònt Fuji, élt 3.776 mètar.

Al paéś al gh'à la tèrsa ecunumìa dal mónd e 'l è 'l quàrt espurtadōr. 'L è 'l ùnic stat aśiàtic mémbar dal G7 e dal G8. 'L è squasâ da spés da di taramòt spavintóś cuma qvél che 'l 11 ad Mars dal 2011 ch'l à culpî la regiòn ad Sendai e dal Tōhoku, 9,0 grâd dla scalaróla Richter. Al taramòt, insém a 'l tsunami ch'al s è purtâ a drē, 'l à fat da piò ad vintsìnc-mila mòrt e 'l à dâ vita a 'l diśàstar a la sentràla nucleàra ad Fukushima.

Al sinc sità più grandi dal *Giapòṅ* i èṅ Tokyo (ch'la gh'à nóṿ miglion 'd abitànt a 'l incìrca), Yokohama, Kyōto, Uśàka, Nagoya e Sapporo.

## Vàrda anca

* Batik
# Cina

Mudnés

|  |
| --- |
|
C'l artìcul chè 'l è scrit in
Mudnés  |

La Cina in dla cartèina

La **Repóblica populèra dla Cina** (in dal cinéś semplifichê scrìt 中华人民共和国 e in dal cinéś tradisionêl scrìt 中華人民共和國; in dal pinyin scrìt *Zhōnghuá Rénmín Gònghéguó*) o ciamèda anca **Cina** (in dal cinéś semplifichê scrìt 中国 e in dal cinéś tradisionêl scrìt 中國; in dal pinyin scrìt *Zhōngguó*) l'è 'na repóblica comunésta ch'la s cata in dl'Asia orientèla e la gh'à circa 1.35 miliàrd ed cristiàn.

La sô capitèla l'è Pechìn.

## Vàrda anca

* Batik

## Ligàmm ad föra

* Corriere della Cina